da id en en de de de en en en en fr fr fr fr en fr en fr fr ja da da da da da da sv fr es it it it it it it fr it fr it sv sv da da da da en da da da da da da sv sv sv tr da da nb nb da da de da nb sv en nb de en nl da da da da en
Genforeningsstenen i Bagsværd – Gladsaxe Lokalhistoriske Forening
Genforeningsstenen i Bagsværd blev rejst i 1920 og afsløret d. 16. juli 1921. Det er en mindesten for Sønderjyllands genforening med Danmark.
Danmark tabte Slesvig, Holsten og Lauenborg i 1864, der dengang var selvstændige hertugdømmer under den danske konge, til Preussen senere Tyskland. I 1800-tallet voksede den nationale bevidsthed rundt omkring i Europa, hvor kultur og ikke mindst sprog blev vigtige for befolkningerne. I Lauenborg og Holsten var befolkningen stort set tysksindede. I Sydslesvig var der overvægt af tysksindede, mens Nordslesvig helt overvejende var dansksindet. De danske kæmpede for at Nordslesvig skulle blive en del af Danmark, og opfattede sig som sønderjyder. Da Tyskland tabte 1. verdenskrig, blev det muligt ved folkeafstemninger i Nord- og Mellemslesvig at afgøre det nationale tilhørsforhold. 75% stemte dansk i Nordslesvig, og dermed kom det til at tilhøre Danmark. 80% stemte tysk i Mellemslesvig, og det fortsatte med at være en del af Tyskland. Derved fik grænsen mellem Danmark og Tyskland det forløb, den har i dag. Landsdelen kaldes i dag Sønderjylland. Dog har det tyske mindretal fastholdt navnet Nordslesvig.
Stenen blev oprindelig fundet i en grøft på den anden side af Ringvejen. Den vejer 5 tons. Teksten, der er den længste af de mange genforeningssten, der findes spredt ud over landet, er udført af den finske billedhugger Felix Nylund. Han boede i Bagsværd. En indsamling blandt Bagsværdborgerne var med til at finansiere arbejdet med stenen.
I 2012 foranstaltede Gladsaxe Lokalhistoriske Forening en rensning af stenen, hvor Brandmandsklubben hjalp til. Her blev også opsat en orienteringstavle.
Teksten på stenen lyder:
SKE FOLK I SØNDER
ME BEVARET DANSK SIND
NINGEN DEN 10. FEBRUAR 1920 OP
NAAEDE DANSKERNE I NORD
SLESVIG FLERTAL OG FOR
ENEDES ATTER MED DAN
Ved at bruge gladsaxelokalhistorie.dk accepterer du at vi bruger cookies bl.a. for at sikre en god oplevelse og til at føre statistik.
Læs Gladsaxelokalhistorie.dk's cookie- og privatlivspolitik her